**MODELO DE CONTRATO PARA A PRESTACIÓN DE SERVIZOS CIENTÍFICOS, TÉCNICOS, ARTÍSTICOS OU DOCENTES (ART. 83 LOU) ENTRE**

A UNIVERSIDADE DA CORUÑA

E

“A ENTIDADE…”

PARA

“…(obxecto do contrato)”

A Coruña/Ferrol, … de …………. de ……

**COMPARECEN**

Dunha parte, D. Salvador Naya Fernández, Vicerreitor de Política Científica, Investigación e Transferencia, en representación da Universidade da Coruña (en adiante, UDC) (CIF Q6550005J, e domicilio en Rúa da Maestranza, s/n, 15001 A Coruña), no uso das atribucións que lle confire o art. 9 do Regulamento para a contratación de servizos científicos, técnicos, artísticos ou docentes (Art. 83 LOU) da Universidade Da Coruña (DOG do 01 de outubro de 2013).

Doutra parte (en adiante, a ENTIDADE) con C.I.F. ……………..e no seu nome e representación D………………, actuando en calidade de ……………….

Ambos os representantes, recoñecéndose mutuamente capacidade xurídica suficiente, subscriben no nome das entidades que representan o presente contrato e

**EXPOÑEN**

**PRIMEIRO.-** Que a UDC como institución de servizo público, ten como fins prioritarios, entre outros, o fomento da investigación e a innovación, ben como a súa transferencia cara a sociedade. Para o mellor cumprimento destes fins, a UDC mantén relacións con centros de investigacións e con institucións culturais e sociais, e promove a celebración de convenios de investigación, innovación e transferencia tecnolóxica e de coñecemento con entidades e organismos públicos e privados, así como de contratos para a realización de traballos de carácter científico, técnico, artístico ou docente.

**SEGUNDO.-** Que a UDC posúe solvencia probada en traballos relacionados co obxecto do contrato.

**TERCEIRO.-** Que a ENTIDADE..........está interesada en contratar ao grupo/unidade/profesor…….da UDC para a realización de traballos consistentes en…….., de conformidade coas seguintes

**CLÁUSULAS**

**PRIMEIRA.- OBXECTO DO CONTRATO**

Este contrato ten como obxecto regular a prestación dos servizos da UDC que se detallan na cláusula terceira, baixo o título global ………………………., para a ENTIDADE…....

**SEGUNDA.- REXIME XURÍDICO DO CONTRATO**

O contido deste contrato e a súa execución axustarase ao disposto no Regulamento para a contratación de traballos científicos, técnicos, artísticos ou docentes da Universidade da Coruña (DOG do 01 de outubro de 2013; en diante, Regulamento)

**TERCEIRA.- PRESCRICIÓNS TÉCNICAS DOS SERVIZOS**

Os servizos a prestar pola UDC serán os seguintes:

(...)

(Opcionalmente, cando a complexidade e calidade dos servizos o fagan aconsellable, recoméndase recoller as prescricións técnicas en documento anexo, que formará parte do contrato)

**CUARTA- DURACIÓN**

O prazo de execución dos servizos anteriores iniciarase na data de formalización do presente contrato, e rematarán o ….de ………… de 201.., sen prexuízo da posibilidade dunha ou sucesivas prórrogas de mutuo acordo polas partes, que non poderán superar o tempo inicialmente previsto para a súa execución ordinaria.

**QUINTA.- EQUIPO DE TRABALLO ADSCRITO Á EXECUCIÓN DO CONTRATO**

Os traballos derivados da execución deste contrato serán executados por persoal docente, investigador e da administración e servizos da Universidade da Coruña que figura no Anexo I, baixo a dirección do/da profesor/a……………….., catedrático/profesor titular de...,que ten a condición de investigador principal e responsable da execución do contrato.

O/a investigador/a principal será responsable das indemnizacións e demáis danos e prexuízos que deriven para a Universidade da Coruña dunha neglixente execución do contrato. Para afianzar o anterior risco, o investigador principal poderá contratar unha póliza de seguros con cargo aos ingresos do proxecto contratado.

A listaxe do Anexo I poderá modificarse por pedimento do/da director/a dos traballos e dos/as interesados, sen que isto supoña unha variación substancial do Contrato. O/a director/a non poderá deixar a dirección dos traballos sen acordo cos asinantes deste contrato.

A Universidade poderá subcontratar servizos e persoal adicional para colaborar na realización dos traballos nos termos previstos polo artigo 13 do Regulamento.

**SEXTA.- SUPERVISIÓN DA EXECUCIÓN DO CONTRATO.**

Por parte da UDC será responsable da execución do contrato D/Dª………, con destino en …………………………………nesta universidade.

A supervisión da execución do contrato e, de ser o caso, dos prazos parciais de entrega producirase de conformidade co calendario que pacten as partes.

**SÉTIMA.- IMPORTE DOS SERVIZOS E CONDICIÓNS DE PAGAMENTO**

Como contraprestación pola execución dos servizos contratados, a ENTIDADE comprométese a aboar a cantidade total de………. Euros, de conformidade co anexo de orzamento de ingresos e gastos, e para o cal establécese o seguinte calendario de facturación:

* …..% antes do………. de ….. de …. (á presentación do informe…)
* …..% antes do ……… de ….. de …..(á presentación do informe final)

A UDC facturará as anteriores cantidades co IVE legalmente vixente dirixíndoas ao nome da ENTIDADE, e faranse efectivas á Universidade da Coruña con CIF Q6550005J, e domicilio en Rúa da Maestranza, s/n, 15001 A Coruña, na conta corrente que se faga constar na factura e sempre mediante transferencia bancaria.

Os custos de xestión e retorno á UDC fíxanse no 13% da cantidade total expresada no primeiro párrafo desta cláusula. Estes custos serán deducidos pola xerencia da UDC unha vez se produza o pagamento total ou parcial do contrato.

Os pagamentos das cantidades debidas á UDC, deberán facerse efectivos dentro dun período de sesenta días naturais a partir da data de emisión da correspondente factura.

No suposto de incumprimento do prazo de pagamento, poderá ser de aplicación a Lei 15/2010, do 5 de xullo, de modificación da Lei 3/2004, de 29 de decembro, pola que se establecen medidas de loita contra a morosidade nas operacións comerciais, así como unha indemnización por custos de cobro previsto no artigo 8 da referida Lei.

Ao remate do contrato, o responsable da execución do contrato por parte da UDC, presentará unha liquidación-resumo de ingresos e gastos, que remitirá á OTRI no mes seguinte ao prazo de vixencia.

**OITAVA.- CONFIDENCIALIDADE DA INFORMACIÓN**

O persoal da UDC participante no traballo observará confidencialidade sobre toda aquela información da ENTIDADE que teña que utilizar no desenvolvemento da actividade obxecto deste convenio, agás que a ENTIDADE decida o contrario.

Do mesmo xeito, os informes que emita a UDC relativos a este asesoramento terán carácter confidencial, polo que non poderán ser coñecidos por ningunha outra empresa ou persoa sen autorización previa.

Esta obriga non será de aplicación cando:

a) A parte receptora poida demostrar que coñecía previamente a información recibida.

b) A información recibida sexa ou pase a ser de dominio público.

c) A parte receptora obteña autorización previa e por escrito para a súa revelación.

d) A información sexa requirida xudicialmente.

A ENTIDADE….. autoriza á UDC a dar información pública da firma deste Contrato na que poderá incluír: título, contido, importe e prazo de realización.

Ambas partes comprométense a que todo o persoal participante no Proxecto coñeza e observe o compromiso de confidencialidade regulado por esta cláusula.

Cando algunha das partes desexe utilizar os resultados parciais ou finais, en parte ou na súa totalidade, para a súa publicación ou difusión por calquera medio, deberá solicitar a conformidade da outra parte mediante método de comunicación fehaciente dirixido ao responsable do seguimento do Proxecto, sempre que isto non prexudique á posible protección de resultados por títulos de propiedade industrial. A outra parte deberá responder, de forma fehaciente, nun prazo máximo de trinta días, comunicando a súa autorización, a súas reservas ou a súa disconformidade sobre a información contida en devandita difusión. Transcorrido devandito prazo sen obter resposta, entenderase que o silencio é a tácita autorización para a súa difusión.

No obstante, a utilización do nome da UDC con fins publicitarios, requirirá a autorización previa e expresa por escrito dos órganos competentes da UDC.

No caso de publicación ou difusión por calquera das partes farase sempre referencia especial ao presente Contrato.

Tanto en publicacións como en patentes, respectarase sempre a mención dos autores ou inventores.

**NOVENA.- PROPIEDADE DOS RESULTADOS E BENS OBTIDOS NA EXECUCIÓN DO CONTRATO**

Na medida que dos traballos deste contrato xurda un resultado susceptible de inscrición no rexistro da propiedade intelectual e/ou de protección por un dereito de propiedade industrial, será de aplicación o Regulamento de Propiedade Industrial e Propiedade Intelectual da Universidade Da Coruña (DOG 31 de agosto de 2012), aparecendo necesariamente como autores e autoras aqueles/as investigadores/as da UDC que teñan participado nos anteditos traballos

A explotación de resultados e a regulación das regalías derivadas rexerase polo devandito Regulamento. Non obstante, A UDC resérvase a facultade de uso dos coñecementos e resultados obtidos durante a realización do Proxecto para os fins da súa propia investigación e docencia.

As memorias ou traballos executados pola UDC poderán utilizar a imaxe corporativa desta.

Todos os bens mobles e inmobles que se financiaren a través destes contratos serán integrados no patrimonio da UDC, e dados de alta no seu inventario.

**DÉCIMA.- PRÓRROGA, MODIFICACIÓN E RESCISIÓN**

As partes poderán denunciar ou modificar o presente documento en calquera momento por mutuo acordo, sempre e cando non supoñan unha modificación substancial das condicións inicialmente pactadas.

Se por causas imputables á UDC non se levase ata o fin o traballo encomendado, o contrato quedaría automaticamente rescindido e a ENTIDADE só tería que pagar o importe do traballo que efectivamente se realizase.

Así mesmo, se a ENTIDADE pretendese unilateralmente dar por finalizado o traballo antes do seu remate, deberá pagar á UDC o importe total do traballo realmente executado ata o momento nun prazo non superior a un mes.

**UNDÉCIMA.- XURISDICIÓN**

A ENTIDADE e a UDC comprométense a resolver de xeito amigable calquera desacordo que puider xurdir no desenvolvemento do presente acordo. En caso de conflito, serán competentes os tribunais ordinarios da Coruña.

E en proba de conformidade de canto anteceder, asinan por duplicado o presente documento no lugar e na data arriba indicados.

Pola Universidade da Coruña Por ………………

Salvador Naya Fernández,